K O R R A L D U S

Haapsalu			        28. november 2012 nr 688

Detailplaneeringu kehtestamine
(Kase tn 2, 4, Haapsalu)

Kase tn 2 ja 4 kinnistute omaniku taotluse alusel algatas Haapsalu Linnavalitsus 31.10.2012 korraldusega nr 648 Kase tn 2, 4 detailplaneeringu. Korraldusega otsustati mitte algatada detailplaneeringule keskkonnamõju strateegilist hindamist.
Vastavalt Haapsalu Linnavalitsuse 31.10.2012 korraldusega nr 648 kinnitatud lähteseisukohtadele on Geo-Laser OÜ poolt koostatud Kase tn 2, 4 kruntide detailplaneering, millega on kavandatud Kase tn 2 krundi jagamine kaheks hoonestamata pereelamukrundiks.
Hoonestamata kruntidest üks, 196 m2 suurune krunt, liidetakse olemasoleva Kase tn 4 krundiga. Planeeringuga uute hoonete ehitamist ei ole kavandatud.  
Detailplaneering on nõuetekohaselt kooskõlastatud. Planeeringut menetleti vastavalt planeerimisseaduse §22 lihtsustatud korras ja planeeringu vastuvõtmise ning avalikustamise nõuete täitmine asendati planeeritava kinnistu naaberkinnisasjade omanike kirjalike nõusolekutega, kuna planeeringulahendus, mis näeb ette hoonestamata elamukrundijagamise, puudutab kinnistu piirinaabreid, avalik huvi puudub. Detailplaneeringut menetleti lihtsustatud korras vastavalt planeerimisseaduse §22 lg 1, sest planeeriti kahte üksikelamukrunti, mis ei asu miljööväärtuslikul alal. 
Detailplaneering vastab Haapsalu üldplaneeringule. 
Võttes arvesse eelnevat ning juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu Linnavolikogu 26.11.2004.a määruse 47 „Haapsalu linna ehitusmäärus“ § 13 lg 3, Haapsalu põhimääruse § 35 lg 1 p 3, planeerimisseaduse § 24 lg 3, § 25 lg 4, 5 ja 7, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Kase tn 2, 4 kruntide detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Marko Kasepalule (marko@serengeti.ee) korralduse koopia saatmisega e-posti teel, ehitus- ja planeerimisosakonnale (A. Joost), geodeedile (P.Aedviir).
5.	Korraldus jõustub teatavakstegemisest.
6.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Urmas Sukles 
Linnapea 					Erko Kalev
                                                                                                           		Linnasekretär